**РЕЗЮМЕТА**на

научните публикации на

гл. ас. д-р НЕДЯЛКО НЕСТОРОВ

представени в конкурс за заемане на академична длъжност „Доцент“ в ИИИ-БАН, обявен в Държавен вестник бр. 33/29.04.2022г.

Резюметата на научните трудове са посочени в поредността им, съответстваща на представянето им спрямо изискванията за заемане на академична длъжност „доцент“ в ИИИ при БАН.

**Несторов, Н. (2021). Устойчивост на българския износ 2008-2019 г. София: Издателство на БАН „Проф. Марин Дринов“, 145 стр. ISBN (принт): 978-619-245-112-7, ISBN (е-книга): 978-619-245-113-4.**

*В монографичния труд се цели създаване на методика за оценка на устойчивостта на българския износ. В търсене на подходящ инструментариум, авторът създава подход за оценяване на икономическата устойчивост. Подходът е приложен за установяване на устойчивостта на износа от България в периода 2008-2019 г. на различни агрегационни равнища. Това са макроикономическо ниво – на национално и световно равнище, микроикономическо – фирмено ниво, и ниво икономически процес. В рамките на труда се прилага подход за открояване на предимствата и недостатъците на популярни статистически индикатори за приложението им, конкретно за изследване на устойчивостта на процес.**Предлага се използването на коефициент на устойчивост CS.**От извършеното изследване с емпирични данни и последващия анализ се приема, че предложеният подход за изследване на икономическата устойчивост на отделен процес може успешно да се прилага към процеса по износ, както на стоки, така и на услуги на различни агрегационни равнища. Получените резултати в монографичния труд дават основание да се твърди, че познанието за устойчивостта на процесите допринася за тяхното по-пълно изучаване и предопределя по-големи възможности за тяхното прогнозиране. От гледна точка на предприемачите, това осигурява допълнителна полезна информация, особено важна при планиране и инвестиране.*

**Несторов, Н. (2019). Оценяване на влиянието на външната търговия върху брутния вътрешен продукт на България чрез коинтеграционния подход. София. 205 стр. ISBN (принт): 978-619-90681-1-3, ISBN (е-книга): 978-619-90681-2-0.**

*Mонографията е съставена на база на дисертационния труд на автора за присъждане на образователна и научна степен „доктор” в докторска програма „Статистика и демография” в професионално направление „3.8 Икономика” в Института за икономически изследвания при Българската академия на науките, защитен през 2016 г.*

*В рамките на изследването се оценява зависимостта на растежа на БВП от външната търговия. Това се свежда в голяма степен до моделиране на импортоемкостта на българската икономика и в частност оценка на импортопоглъщаемостта на българската износна продукция.*

*В рамките на представеното изследване се извършва оценка на влиянието на износа и вноса върху размера и растежа на брутния вътрешен продукт за периода 2000-2014 чрез коинтеграционния подход. На база на получените резултати се твърди, че приложението на коинтеграционния подход може значително да подобри точността на инструментариума при проектиране на експортно ориентиран модел на растеж.*

**Nestorov, N. (2019). Geographic Sustainability and Geographic Concentration of Bulgarian Export. – Economic Studies (Ikonomicheski izsledvania), N 1, pp. 50-55. ISSN 0205-3292. Scopus Q3 SJR-2019: 0.2.**

*Статията изследва географската стабилност и географската концентрация на българския износ. Използван е иновативен подход чрез апробация на специално разработени коефициенти. Резултатите показват, че българският износ през последните петнадесет години е балансиран по отношение на своята географска структура. В същото време той е много устойчив по отношение на основните страни партньори и те остават непроменени през целия разглеждан период.*

**Несторов, Н. (2021). Състояние на българския износ в контекста на пандемията от Ковид-19. – В: Сборник от международна научна конференция „Устойчиво развитие и социално-икономическа кохезия през xxi век – тенденции и предизвикателства“, Том 2, Академично издателство „Ценов“, Свищов, с. 343-349. ISBN: 978-954-23-2069-2; 978-954-23-2070-8.**

*Докладът представя резултати от изследване на актуалното състояние на българския износ – изменение в обемите, стойностите, структурите, повлияни от международните здравни ограничения в производствата, търговията и транспорта, наложени заради Ковид-19. Здравните мерки довеждат до изменения и в търговските потоци. Използват се инструменти за изследване на наличието на структурни промени във водещите групи изнасяни стоки от България, както и промени при основните страни – търговски партньори. Извършеният анализ констатира, че българският износ реализира спад от над 11% през 2020 г. За по-малко от година износът на България се възстановява и надминава стойностите от преди започването на пандемията с Ковид-19. Налице е и запазване на водещите страни – външнотърговски партньори на страната. Отбелязва се, че бързото възстановяване на българския износ го превръща в изключително важен фактор за реализиране на икономическия растеж на страната.*

**Nestorov, N. (2020). Foreign trade. – In: Annual Report 2020 “Economic Development and Policies in Bulgaria: Evaluations and Prospects. Focus: Reforms in Bulgaria’s Pension System – Content, Results, Challenges and Solutions”, Sofia: Gorex Press, pp. 59-63, ISSN:** **2367-7112.**

*Институтът за икономически изследвания при БАН представя на научната общност, институциите и широката общественост годишен доклад, анализиращ икономическото развитие на България и провежданите икономически политики. Докладът разглежда състоянието и развитието на националната икономика през 2019 г. и представя прогнозни оценки за икономическото развитие в средносрочен план.*

*В шеста глава се прави преглед на развитието на външния сектор. Проследява се динамиката на стоковата и географската структура на износа и вноса, както и се анализират някои от най-важните стокови групи. Достига се до извод, че българската икономика поддържа преобладаващ износ на суровини, като България се счита за износител предимно на стоки с ниска добавена стойност. Продължава значителният внос на потребителски стоки. Очакванията за влиянието на външната търговия върху икономическия растеж на България в краткосрочен план, остават консервативни.*

**Гълъбова, Б. Несторов, Н. (2019). Роля на добивната промишленост за българската икономика. – Минно дело и геология, N 5, с. 18-24. ISSN: 2603-4549 (online).**

*Статията е посветена на изследване на ролята на добивната промишленост за българската икономика след 2000 г. Чрез използване на статистически методи е направен анализ на значими икономически показатели и са изведени водещи тенденции. Извършена е и съпоставка на добавената стойност в европейски контекст. Критичният анализ на резултатите дава основание за обобщения за ролята и значимостта на предприятията от сектора за българската икономика.*

**Несторов, Н. (2018). Външна търговия. – В: Годишен доклад 2018: „Икономическо развитие и политика в България: оценки и очаквания. Тема на фокус: Десет години от началото на глобалната финансово-икономическа криза – поуки и необходими реформи“, София: Горекс Прес, с. 49-55. ISSN 1314-88933.**

*Институтът за икономически изследвания при БАН представя на научната общност, институциите и пред широката общественост годишен доклад, анализиращ икономическото развитие на България и провежданите икономически политики. Това издание на доклада изследва състоянието и развитието на националното стопанство през 2017 г. и представя прогнозни оценки за икономическото развитие в средносрочен план.*

*Четвърта глава представя преглед на развитието и динамиката на външната търговия в страната през 2017 г. Проследена е динамиката на стоковата и географската структура на износа и вноса, както и на някои от най-важните стокови групи. Отчита се, че в годините след края на глобалната финансова криза външната търговия се очертава като основен фактор на растеж за българската икономика, но тази тенденция е пречупена през последните две години и не се очаква възобновяването й в краткосрочен план. Изведени са основните фактори в краткосрочен и средносрочен план, оказващи влияние върху външната търговия. Извежда се заключение, че възможностите на държавата за допълнително насърчаване на износните дейности на фирмите са силно ограничени.*

**Несторов, Н. (2017). Външна търговия. – в: Годишен доклад 2017 „Икономическо развитие и политики в България: оценки и очаквания. Тема на фокус: Пътят към Европейския съюз и равносметката от първите 10 години“, София: Горекс Прес, с. 40-46. ISSN 1314-8893.**

*Институтът за икономически изследвания при БАН представя резултати от изследване на състоянието и развитието на националното стопанство през 2016 г. и прогнозни оценки за икономическото развитие в средносрочен план.*

*Четвърта глава предлага преглед на развитието на външната търговия на страната. Проследена е динамиката на стоковата и географската структура на износа и вноса, както и на някои от най-важните стокови групи. Отчита се, че в годините след края на глобалната финансова криза външната търговия се очертава като основен фактор на растеж за българската икономика. Вижда се, че при отваряне на съответни пазари експортните производства имат потенциал да отговорят на търсенето. В краткосрочен и средносрочен план, основните фактори, оказващи влияние върху външната търговия, се очаква да бъдат цените на суровините, петролът и туристопотокът. Декларираните от туристическите организации очаквания за сезон 2017 сочат повишение на оборотите от туризъм. От своя страна, прогнозите за цените на металите и металните руди, които формират значима част от българския стоков износ, сочат низходяща тенденция.*

**Тасев, А. Несторов, Н. (2017). Потенциалът за износ на българските производства и икономическия растеж. – В: Сборник с доклади от международна научна конференция "Икономиката в променящия се свят-национални, регионални и глобални измерения" на 12.05.2017, ИУ – Варна, с.152-156. ISBN: 978-954-21-0928-0 (т. 2).**

*Докладът разглежда износа на България като основен фактор за растежа на българската икономика след 2009 г. Установява се, че външната търговия на България достига рекорди през последните години и това съответства на тенденция към достигане на производствения потенциал на експортните индустрии. Това изследване показва резултати от оценки на експортния потенциал на българските производства и влиянието му върху икономическия растеж на страната.*

**Nestorov, N. (2016). Foreign tradeл – In: Annual Report 2016 “Economic Development and Policy in Bulgaria: Assessments and Trends. Topic of focus: Agricultural Sector as a Factor for the Economic Development ot Bulgaria”, Sofia: Gorex Press, pp. 33-41. ISSN 2367-7112.**

*Институтът за икономически изследвания при БАН представя доклад, съдържащ изследване на състоянието и развитието на националното стопанство.*

*Във втора глава на „Годишен доклад 2016“ обект на внимание е външната търговия, разглеждана в контекста на икономическото развитие на страната през 2015 г. Проследена е стоковата и географската структура, изследвани са проблемите, свързани със специализацията и концентрацията на износа и вноса. Оценена е динамиката на цените на основните групи стоки в експортната листа и е анализирано доколко номиналните нараствания се дължат на по-високи обеми или на ценови фактори. Направен е анализ на индекса на условията на търговия. Изводите са насочени към икономическата политика и възможностите в средносрочен и по-дългосрочен аспект износът да продължи да стимулира икономиката и да доведе до съществено увеличаване на темповете на растеж. Очертани са рисковете за конкурентоспособността на българския износ в регионален план.*

**Гълъбова, Б., Несторов, Н. (2016). Състояние и тенденции при износа на руди, шлаки и пепели. – Science and technologies, 7, с. 114-119. ISSN: 1314-4111.**

*Статията представя резултати от извършено обстойно проучване на съвременното състояние и динамиката на износа на значимите за българския експорт стоки от клас ,,Руди, шлаки и пепели". Анализира се периодът 2000-2015 г. Външнотърговската ситуация е очертана въз основа на данни, публикувани от национални и международни организации. Оценяват се и се обобщават реалните възможности, средносрочни перспективи и тенденции пред българския износ на проучваните стратегически продукти на минната индустрия в контекста на динамично променящата се национална и глобална конюнктура.*

**Тасев, А., Несторов, Н. (2020). Високотехнологичният износ на България – състояние, тенденции и перспективи. – В: Сборник с доклади от юбилейна международна научна конференция „Икономическо развитие и политики: реалности и перспективи“ в София на 21-22.11.2019, София: Издателство на БАН "Проф. Марин Дринов", с. 218-221. ISBN: 978-619-245-039-7.**

*Докладът представя резултати от изследване на високотехнологичния износ на България за периода 2007-2018 г. Изследвани са съставът и структурата, тенденциите и перспективите пред високотехнологичния износ на страната. В резултат от анализа е очертана тенденция на нарастване на обемите и разширяване на дела на високотехнологичния износ в целия стоков експорт. В структурно отношение доминират ралични продукти на електрониката. Отбелязва се и че основната част от високотехнологичния износ е формиран от междинни компоненти, а не от крайни продукти.*

**Коцарев, Л, Чобанова, Р, Несторов, Н. (2016). Търговия със средства за комуникация между България и Македония през периода 2000-2014г.: състояние, тенденции и перспективи. – В: ВУТП Годишник – сборник с доклади от „First International Scientific Conference: Telecommunications, Informatics, Energy and Management TIEM `15” в ВУТП, Битоля, Македония на 15-18.10.2015, 2, с. 19-23. ISBN: 2367-8437.**

*Въз основа на анализ на вноса и износа на средства за комуникация по 14 позиции от комбинираната номенклатура се установява, че за последните 15 години износът на България със средства за комуникация надвишава този на Македония във взаимната търговия. В износа на България трайно преобладават телефони за клетъчни мрежи или други безжични мрежи, следвани от апарати за приемане и обработка на глас и образ. Във вноса от Македония като цяло преобладават апарати за приемане, преобразуване, предаване или регенериране на глас, образ или на други данни, вкл. апарати за комутация и маршрутизация.*

**Чобанова, Р, Несторов, Н. (2015). Използване на ИКТ от българските предприятия. – В: ВУТП Годишник – сборник с доклади от „First International Scientific Conference: Telecommunications, Informatics, Energy and Management TIEM `15” в ВУТП, Битоля, Македония на 15-18.10.2015, 2, с. 83-85. ISBN: 2367-8437.**

*Материалът дискутира използването на информационни и комуникационни технологии в българските предприятия. На база на резултатите от извадково проучване на фирмите с над 10 заети лица през 2004 и 2014 г., осъществено от НСИ, се характеризират промените при използване от предприятията на Интернет, електронна търговия, на автоматизиран обмен на данни и др.*

**Несторов, Н. (2016). Иконометричен модел на изменението на българския БВП по метода на разходите за крайно потребление. – В: Сборник с доклади от конференция “Алтернативи на икономическото развитие през XXI век: теории, политики, решения”. Академичен форум „Икономика“ 30.09.-02.10.2015, с. 155-161. ISBN: 978-954-90138-3-2.**

*Докладът представя резултати от моделиране на изменението на БВП. Показателят е изследван спрямо разходния подход за изчисляването му. За моделирането е приложен коинтеграционния подход. В резултат от използваните иконометрични инструменти е изведен модел за влиянието на крайното потребление, бруто капиталообразуването, износ и внос върху БВП. Постигната е и възможност за оценка на едновременните ефекти на факторите върху вноса и върху БВП. Ясно се вижда по-значимата роля на крайното потребление спрямо износа като фактор за изменение на БВП.*

**Несторов, Н. (2015). Изследване на външнотърговската дейност на българските фирми. – В: Сборник с доклади от конференция „Иновациите: двигател за икономическия растеж – 2015” на 26.20.2015, ВУЗФ, София, с. 20-24. ISBN: 978-954-8590-32-7.**

*Докладът представя резултати от национално, представително, емпирично изследване българските предприятия. На база на резултатите от проучването се оценявя връзката между иновативността на българските фирми и възможностите за растеж на външнотърговската им дейност. Установява се, че голяма част от българските компании, извършващи чуждестранни сделки, имат възможност за разширение на своя износ, без да увеличават производствените си мощности. От направения статистически анализ се вижда, че най-много от компаниите с потенциал за износ са фирмите, извършили инвестиции в научноизследователска дейност през последните години, докато наличието на собствени иновативни продукти и въведените нови бизнес практики не са основен фактор.*

**Galabova, B. Nestorov, N. (2018). State and trends of Bulgarian foreign trade with ores and concentrates. – Economic Studies, N 1, pp. 109-140. ISSN: 0205-3292. Scopus Q2 SJR-0.245.**

*Статията представя резултатите от изследване на състоянието и динамиката на външната търговия на България с някои от стоките от търговския списък на страната – тези от клас „Руди и концентрати” в периода 2000-2016 г. Външнотърговската ситуация се определя на базата на обработка и анализ на данни, публикувани от национални и международни организации. Състоянието и тенденциите на външната търговия на България с тези стратегически продукти на минната индустрия се оценяват в контекста на бързо променящата се национална, европейска и световна пазарна ситуация. Географската концентрация и устойчивостта на износа и вноса се определят чрез разработване на специфични коефициенти. На тази методологическа основа са направени обобщения за текущата външнотърговска ситуация.*

**Marinov, E., Nestorov, N. (2017). Development Aid and International Trade in Sub-Saharan Africa: EU vs. China. – In: Wamboye, E., Tiruneh, E. (eds.). Foreign Capital Flows and Economic Development in Africa: BRICS’ versus OECD’s Impact. New York, USA: Palgrave Macmillan, pp. 271-297, ISBN: 978-1-137-53496-5, 27.**

*Изследването анализира моделите, динамиката и връзките между помощта за развитие и международната търговия на Европейския съюз (ЕС) и Китай със страни от Субсахарска Африка (ССА) за периода 2000-2012 г. Обобщени са някои теоретични виждания за връзката между международната търговия и помощта за развитие. След това е разгледана динамиката и тенденциите в международната търговия на страните от ССА с ЕС и Китай и в потоците помощ за развитие, предоставяни от ЕС и Китай. Накрая, връзката между помощта за развитие и международната търговия в случаите на ЕС и Китай е оценена с помощта на коинтеграционния подход. Резултатите показват, че, макар да няма доказателства за пряка връзка между помощта на ЕС и търговията, при Китай „търговията създава помощ“.*